நீல சப்டைட்டில் ஜப்பானிய வசனங்கள். மஞ்சள் சப்டைட்டில் கொரிய வசனங்கள்.
(ஜப்பானிய மொழியில்) திரு. கோ! வரவேற்கிறேன்.
- சரக்குகளை இறக்கு. - சரி, சார்.
இப்போதே இறக்குங்கள்.
உங்கள் பயணம் லாபகரமாக அமைந்தது போல தெரிகிறது.
அப்போது அது யாராக இருக்கும்?
ரஷ்யர்களா அமெரிக்கர்களா?
அது தெளிவாகத் தெரியவில்லை.
நீ இங்கேயே இரு. வேலையாட்கள் மீது கண் இருக்கட்டும்.
யாரும் திருடாமல் பார்த்துக்கொள்.
நீங்கள் சொன்னபடியே எல்லாம் நடக்கும்.
கவலை வேண்டாம்.
ஒசாகா
"நம்முடைய தேசத்தின் வல்லமையை உலகுக்கு எடுத்துக் காட்டுகிறோம்.
நம்முடைய வீரம்மிக்க படைவீரர்கள் போர்க்களங்களில் சூறாவளி போல தாக்குகிறார்கள்..."
வேண்டுமென்றே தோற்காமல் இருப்பது நல்லது!
"...நம்முடைய கோழைத்தனமான எதிரிகள் பயந்து பின்வாங்குகிறார்கள்."
மொஸாசு!
(கொரிய மொழியில்) அண்ணா!
வா!
வாருங்கள், வீட்டின் சுவையைப் பெறுங்கள்!
- காலை வணக்கம்! - அண்ணா! பொறு!
உங்கள் ரேஷன் அரிசியோடு சேர்த்து சாப்பிடுங்கள்!
சுவையாக இருக்கும், வயிறு நிறையும்!
வாருங்கள், வீட்டின் சுவையைப் பெறுங்கள்!
- கிம்ச்சி! சுவையான கிம்ச்சி விற்பனைக்கு! - நான் வென்றுவிட்டேன்!
- நியாயமில்லை! அண்ணா! - நோவா...
- நீதான் வெல்கிறாய். - அவன் கையை விட்டுவிடாதே என்று சொன்னேனே.
அவனை எதற்காக ஊக்கப்படுத்துகிறாய்?
அம்மா, அப்படி செய்யவில்லை என்றால், அவனை சரியான நேரத்திற்கு வீட்டைவிட்டு கிளப்ப முடியாது.
கொஞ்சம் கிம்ச்சி கிடைக்குமா?
திரு. கிம், உங்களை சந்தித்ததில் மகிழ்ச்சி. பார்த்து நீண்ட காலமாகிவிட்டது.
ஆம்.
நீங்கள் வேறு கடைக்கு போய்விட்டீர்களோ என்று பயந்தேன்.
நான் எப்படி வேறு கடைக்குப் போவேன்? உங்களுடையதை யாருடைய கிம்ச்சியுடனும் ஒப்பிட முடியாது.
வேலையாக இருந்தீர்களா?
ஆம், கொஞ்சம் வேலையாக இருந்தேன்.
உங்களிடம் பொருட்கள் குறைவாக இருக்கின்றன. விற்பனை நன்றாக இருக்கிறது என்று நம்புகிறேன்.
அது உண்மையாக இருந்திருக்கலாம்.
முட்டைக்கோஸ்களுக்கு தட்டுப்பாடு ஏற்பட்டிருக்கிறது.
இதுதான் என்னுடைய கடைசி தொகுதி.
என் மைத்துனி ஊறுகாய் போட ஏதாவது கிடைக்குமா என்று சந்தை முழுக்க தேடுகிறார், ஆனால்...
அப்போது என்ன செய்வீர்கள்?
எப்படியாவது சமாளித்துவிடுவோம்.
எப்போதும் அப்படித்தான்.
இதோ.
உன்னைப் பார்த்தால் பணத்தைக் கையாளக்கூடியவன் போல தெரிகிறது.
அது நல்ல செய்தி. நான் மிகவும் பணக்காரனாக திட்டமிடுகிறேன்.
நீங்கள் நம்பக்கூடிய ஒரு மகன் உங்களுக்கு இருக்கிறான்.
- நன்றி. நலமாக இருங்கள். - மீண்டும் வருகிறேன்.
குட்பை.
அவர் நிச்சயமாக உளவாளியாகவோ அல்லது ஏதோவொன்றாகவோ இருப்பார்.
கேலியாகக் கூட நீ அப்படிச் சொல்லக் கூடாது.
யாருக்குக் கேட்டது?
உனக்குத் தெரியாது. இப்படிப்பட்ட நிலைமையில் இல்லை.
- அதைப் பார்! - என்ன அது? மேலே!
- அம்மா? - அமெரிக்க விமானங்கள்!
அம்மா, பாருங்கள்!
ஏதோ விழுகிறது.
பிடித்துவிட்டேன்! என்ன இது?
நோவா, இதில் என்ன போட்டிருக்கிறது?
"ஜப்பான் மக்களுக்கு,
இந்த கொடூரமான போரை நிறுத்தும்படி உங்கள் பேரரசரிடம் சொல்லுங்கள்.
ஜப்பான் சரணடையவில்லை என்றால், நிலைமை மோசமாகிவிடும்.
பின்விளைவுகளை ஏற்றுக்கொண்டு புதிய, சிறந்த மற்றும் அமைதியை விரும்பும்
ஜப்பானை உருவாக்கும் பணியைத் தொடங்குமாறு நாங்கள் உறுதியாக பரிந்துரைக்கிறோம்."
அதற்கு என்ன அர்த்தம்?
விஷயங்கள் எப்படி மோசமாகும்?
அம்மா, உங்களுக்குப் புரியவில்லையா? அமெரிக்கர்கள் வருகிறார்கள்.
இரண்டாம் உலகப் போர்
மின் ஜின் லீ எழுதிய புத்தகத்தை அடிப்படையாகக் கொண்டது
உங்களைப் போன்ற புத்திசாலித்தனமான
முதலீட்டாளர்களிடமிருந்து 500 மில்லியன் யென் நிதியுதவியுடன்,
என்னால் என்னுடைய முந்தைய அனுபவத்தை வேலையில் காட்ட முடியும்.
இதுவரை எவ்வளவு திரட்டி இருக்கிறீர்கள்?
கிட்டத்தட்ட என் இலக்கை அடைந்துவிட்டேன்.
முதலீட்டாளர்கள் உற்சாகமாக இருக்கிறார்கள்.
மிதமான முதலீடுகள், குறைவான ஆபத்துகள்,
குறிப்பாக இது போன்ற இறங்கு முகத்தில் இருக்கும் சந்தையில்,
வருமானம் கணிசமான அளவில் இருக்கும்.
நீங்களே சொந்தமாக நிதியை நிர்வகிக்க திட்டமிட்டிருக்கிறீர்களா?
அது முதலீட்டார்களின் செலவுகளை குறைக்கும்.
தவிர,
நான் நடுநிலையானவன்.
டாலரோ யென்னோ, எதன் மதிப்பு உயர்ந்தாலும்,
எனக்கு எந்த வித்தியாசமும் இல்லை.
ஆனால் ஷிஃப்லிஸில் நீங்கள் நிச்சயமாக நடுநிலையோடு இல்லை.
நாங்கள் கேள்விப்பட்டோம்.
அந்த நில உரிமையாளர் மீதான உங்கள் அனுதாபம் காரணமாக நீங்கள் சமரசம் செய்துக்கொண்டீர்கள்.
நாங்கள் எல்லோரும் உணர்ச்சிவசப்பட்டதால் அந்த ஒப்பந்தம் நடக்காமல் போனது.
அந்த பெண், அந்த இடத்தை ஒருபோதும் விற்கப் போவதில்லை.
திரு. அபேக்கு இல்லை. கோல்டன் ஹோட்டல்ஸுக்கும் இல்லை.
நான் என்ன சொல்ல வருகிறேன் என்றால்,
விசுவாசத்தின் அடிப்படையில் வியாபாரம் செய்வது ஆபத்தானது.
மாமோரு யோஷி உடனான உங்கள் தொடர்பு...
எங்களுக்கு கவலையளிக்கிறது.
வெளிப்படையாகச் சொன்னால்,
அவருடைய தொடர்புகள்.
டோக்கியோ இப்போது 11 மில்லியன் மக்களைக் கொண்ட பெருநகரமாகிவிட்டது,
இருந்தாலும் ஒரு கிராமம் போலத்தான் தோன்றுகிறது.
நீங்கள் கவலைப்பட தேவையில்லை.
எனக்கும் அவருக்கும் எந்த சம்பந்தமும் இல்லை.
டோக்கியோ
ப்ராக், கேள். அது பரபரப்பு இல்லை.
அதாவது, நிக்கே குறியீட்டைப் பார்!
அட, நண்பா.
கல்லூரியில் நான் உன்னை உற்சாகப்படுத்தவில்லை என்றால்
நீ அந்த கோல்ட்மேன் சேக்ஸ் வேலையில் இருந்திருப்பாயா?
நான்... நான் மிகப்பெரிய முதலீட்டைக் கேட்கவில்லை. அது...
கேள், உன்னிடம் என்ன சொன்னார்கள் என்று எனக்குத் தெரியாது, ஆனால்...
சீக்கிரம் பேசுவோம், சரி.
ஹேய்!
இன்று என்ன கேவலமான உணவை சாப்பிடுகிறாய்?
கேளுங்கள்! நீங்கள் இதையும் கற்றுக்கொள்ள வேண்டும்.
இது பெயோசொட் கெங்ஜியோங்.
இது பொதுவாக காரமாக இருக்கும்,
ஆனால் இப்போது மிளகாய்கள் இல்லை. இருந்தாலும்...
சுவையாக இருக்கிறது. என்னால் இவற்றை 100 சாப்பிட முடியும்.
நுல்ஜுன் ஹோபக்ஜன்.
கடந்த இலையுதிர் காலத்தில், என் பெரியம்மா கிராமத்தில் இருக்கும் ஒரு பண்ணைக்குப் போய்
ஒரு பெரிய பூசணியை வாங்கி வந்தார்.
என் அண்ணன் தலையைவிட ஐந்த மடங்கு பெரியது!
குளிர்காலம் முழுவதும் இது வேண்டும், அதனால் ஒவ்வொரு கடியையும் ரசித்து சாப்பிடு என்றார்.
நான் செய்தேன்!
பாண்டோ! மேஜையை விட்டு இறங்கு!
கீழே இறங்கு!
சுவரைப் பார்த்து நில்!
ஹேய், பாண்டோ.
அது உண்மையா?
உன்னைப் பற்றிய வதந்தி.
ஹேய், நாற்றம் வீசும் வாய் கொண்டவனே.
உன்னிடம்தான் பேசுகிறேன்.
உன் குடும்பம் பன்றிகளோடு வசிப்பதாக கேள்விப்பட்டேன்.
பன்றிகள் உன் வீட்டில் தூங்குகின்றன என்றும். அது உண்மையா?
பாருங்கள், அவன் அதை மறுக்கவில்லை!
அது உண்மையில்லை என்றால், அவன் மறுத்திருப்பான். சரிதானே?
அந்த வம்பிழுப்பவன் என்னிடம் வர அனுமதிக்கிறான்!
அந்த முட்டாள் என்னை தொந்தரவு செய்ய முயற்சிப்பது எனக்குத் தெரியும்,
ஆனால் என்ன செய்ய!
ஒருநாள் அவன் முகத்தை உடைக்கப் போகிறேன்...
நோவா.
நீ எப்படி உணர்கிறாய் என்று தெரியும்.
பாதிக்கப்பட்டது நீ மட்டும் இல்லை. நாம் எல்லோரும் அந்த கோபத்தோடுதான் வாழ்கிறோம்.
குறிப்பாக இங்கே.
உன்னைச் சுற்றிப் பார்.
கோபமான கணவன்கள் தங்கள் மனைவிகளை மோசமான வார்த்தைகளால் திட்டுகிறார்கள்.
சோர்வான அம்மாக்கள் பிள்ளைகளை அடிக்கிறார்கள். சகோதரர்கள் சகோதரர்களை வெறுக்கிறார்கள்.
ஆனால், நோவா,
அந்த கோபம், எதுவும் செய்ய முடியாத இயலாமையிலிருந்து வருகிறது.
அது அப்படித்தான் இருக்கும்.
உனக்கு அதைப் பிடிக்கவில்லை என்றால்...
ஒரு கொரியனாக வாழாதே, நோவா.
அது உன் கற்பனையில் மட்டும் இருந்தாலும் கூட.
ஆரவாரம் செய்கிறார்கள்!
இப்போது உங்களுக்கு திருப்தி என்று நம்புகிறேன்.
எங்களுடைய பெரிய பங்களிப்பான இராணுவ தளவாடங்களோடு.
ஆம். எல்லோருக்கும் மகிழ்ச்சி.
இதற்கு அடுத்த ஒப்பந்தங்களில், எங்களுடைய விசுவாசத்திற்கு
வெகுமதி கிடைக்கும் என்று அர்த்தமா?
கிடைக்கவில்லை என்றால்,
உங்களை கோபப்படுத்த வேண்டியிருக்கும், திரு. கோ.
உங்களை கோபப்படுத்தினால் என்ன நடக்கும் என்று ஒசாகாவில் எல்லோரும் தெரியும் போல தெரிகிறது.
என்னைப் பற்றி பேசும்போது, நான் கை, கால்களோடு இருக்க ஆசைப்படுகிறேன்.
மருமகனை மகிழ்விப்பதை பற்றி கவலைப்படுவதைவிட, நாம் எல்லோரும் மகிழ்ச்சியாக இருப்போம்.
எல்லாவற்றிற்கும் மேலாக, அவருடைய பெருந்தன்மை எல்லோருக்கும் தெரிந்ததுதான். ஜாலியாக இருங்கள்.
திரு. இனோவ். எங்கள் காலனியில் அரிசி மூட்டைகள் குவித்து வைக்கப்பட்டிருக்கின்றன,
ஆனால் இப்போது அதை எங்களுக்கு அனுப்புவது சாத்தியமற்றதாக இருக்கிறது.
ஆம்.
கொரியர்களின் முதுகில் அரிசி மூட்டையைக் கட்டி, அவர்களை நீந்தி கடக்கவைப்போம் என்கிறேன்.
அந்த சோம்பேறி இழிபிறவிகள் செய்யட்டும்.
அந்த இரண்டு விருந்தினர்களும் எங்கே என்று பார்.
அவர்கள் சென்று நீண்ட நேரமாகிவிட்டது.
அப்படியென்றால் அது நடக்கிறதா?
அது இன்னும் உறுதி செய்யப்படவில்லை.
ஆனால் சில செய்திகள் இடைமறிக்கப்பட்டிருக்கின்றன.
குண்டு வீச்சு சீக்கிரம் நடக்கும் என்று கிசுகிசுக்கப்படுகிறது.
சீக்கிரமா?
சில நாட்களுக்குள்.
சீக்கிரம் உன் குடும்பத்தை நகரத்திலிருந்து வெளியேற்று.
நான் ஏற்கனவே என் குடும்பத்தை நாட்டைவிட்டு அனுப்பிவிட்டேன். நான் காலையில் கிளம்புகிறேன்.
ஆனால் முதலில், அந்த அருமையான உணவை சாப்பிடாமல் நாம் வெளியேறக்கூடாது.
திரு. கோ மிகவும் திறமைசாலி. அவரால் எப்படி இவ்வளவு உணவை கண்டுபிடிக்க முடிகிறது.
நீ சமாளிக்க முடியாத பிரச்சினையை ஏற்படுத்திவிட்டாய்.
திரு. அபே மோதல்போக்கில் இருக்கிறார்.
என்னை நம்பு, நான் அதை உணர்கிறேன்.
இன்றிரவு அவருடைய மிகப்பெரிய விருது நிகழ்ச்சி இருக்கிறது.
ஆண்டின் சிறந்த ஜப்பான் தொழிலதிபர். அது மிகப்பெரிய கௌரவம்.
அவருக்கு என் வாழ்த்துகளை சொல்.
எனவே, நேர்மையாகச் சொல்.
நிஜமாகவே எவ்வளவு முதலீட்டை திரட்டி இருக்கிறாய்?
வாய்ப்பே இல்லை. பூஜ்ஜியமா?
- பூஜ்ஜியம். - எல்லோடெயில்.
நீ என்னிடம் கேட்டிருக்க வேண்டும்.
நீ எதைப் பற்றி பேசுகிறாய்?
உன் பரிதாபம் எனக்குத் தேவையில்லை.
உனக்கு உதவ விரும்புகிறேன்.
நிஜமாகவா?
உன்னைப் பார்த்து பொறாமைப்பட்டேன் என்று நினைக்க.
நீ பழைய விஷயங்களை கிளறாதே, டெட்சுயா.
எனக்கே என் மீது பரிதாபம் ஏற்படுகிறது.
எப்போதும் பரிதாபத்துக்குரியவனாக இருப்பதுதான் உன் சிறப்பு.
200 மில்லியன்.
எல்லாவற்றிற்கும் மேலாக, நீ என் பழைய நண்பன்.
நான் பள்ளி மாறியபோது,
நீ என்னிடம் நல்லவிதமாக நடந்துகொண்டது எனக்கு இன்னும் நினைவிருக்கிறது.
நீயும் மற்றவர்களைப் போல மோசமாக நடந்திருக்க முடியும்.
புதிதாக சேர்ந்த மாணவர்கள்தான் எப்போதுமே எளிய இலக்கு.
ஆனால் நீ...
நீ அந்த விளையாட்டை விளையாடியதேயில்லை.
அது ஒரு முட்டாள்தனமான விளையாட்டு.
அதனால்தான்.
நன்றி.
சிப்பி மீன்.
தயாரா?
ஒன்று!
இரண்டு!
மூன்று!
அந்த அமெரிக்க அயோக்கியர்கள் நம் மண்ணில் காலடி வைக்கும் போது,
அவர்கள் நம் மாபெரும் சாம்ராஜ்ஜியத்தை கொள்ளையடித்து களங்கப்படுத்துவார்கள்,
இதை நெருப்புக் காடாக மாற்றுவார்கள்!
எனவே அந்த அரக்கன்களை நாம் எதிர்த்து நிற்க வேண்டும், இல்லையா?
மிகவும் அருமை.
இப்போது கவனமாகக் கேளுங்கள்.
நாம் வெறும் வைக்கோல் பொம்மையை குத்தப்போவதில்லை.
இவன்தான் எதிரி!
அந்த அயோக்கியர்கள் நம் வீடுகளை கொளுத்துவார்கள்,
நம் குழந்தைகளை திருடுவார்கள்,
அவர்கள் நம்மை வேறு என்ன கொடுமைகளுக்கு ஆளாக்குவார்கள் என்று யாருக்குத் தெரியும்?
எனவே நான் உங்களிடம் கேட்கிறேன்,
அந்த மிருகத்தனமான அமெரிக்கர்கள் உங்களை தாக்க அனுமதிக்கப் போகிறீர்களா?
இல்லை!
அவர்கள் உங்கள் குடும்பத்தைத் துண்டாடுவதற்கு அனுமதிக்கப் போகிறீர்களா?
இல்லை!
அப்படியென்றால் தாக்குங்கள்!
அதை ஏன் சேதப்படுத்துகிறாய்? அதை மீண்டும் பயன்படுத்த முடியாது.
ஆனால், அம்மா, அதுதான் விஷயம்!
எதிரிகள் மீண்டும் எழுந்திருக்க முடியாதபடி தாக்க வேண்டும்.
நீ போ.
இலக்கில் கவனம் செலுத்துங்கள்! கவனம் செலுத்துங்கள்!
நிஜமாகவே, நான் உன்னைப் பற்றி ஆர்வமாக இருந்தேன்.
நீ எப்படி இருக்கிறாய், வசதியாக இருக்கிறாயா இல்லையா.
நீ ஒரு போதகரை திருமணம் செய்துகொண்டாய், இல்லையா?
நோய்வாய்ப்பட்டவர்.
அவர் நோயிலிருந்து குணமடைந்தார்,
மகிழ்ச்சியாக சில ஆண்டுகளை கழித்தோம்.
ஆனால் பிறகு...
போலீசார் அவரை கூட்டிப் போய்விட்டார்கள்.
நிஜமாகவா, எதற்காக?
தொழிலாளர்கள் சரியான ஊதியத்திற்காக போராட உதவுவதற்காக.
அது ஏழு ஆண்டுகளுக்கு முன்பு.
பிறகு எப்படி சமாளிக்கிறாய்?
நான் இன்னும் என்னை அதிர்ஷ்டசாலியாக கருதுகிறேன். அவருடைய அண்ணன் இருக்கிறார்.
கடந்த ஆண்டு நாகசாகியில் உள்ள ஒரு வெடிமருந்து தொழிற்சாலை வேலைக்கு அனுப்பப்பட்டார்.
அவர் அனுப்பிய பணம் தேவையான நேரத்தில் வரமாக இருந்தது,
ஆனால் சமீப காலமாக, அவருக்கு உறுதிமொழி பத்திரங்களைத்தான் கொடுக்கிறார்கள்.
இப்போது கொஞ்சம் காய்கறிகள்தான் இருக்கின்றன. அதை விற்றவுடன்...
அப்புறம் என் அம்மா.
ஏன்? உன் அம்மாவுக்கு ஏதாவது ஆகிவிட்டதா?
அவர் கடைசியாக கடிதம் எழுதி மூன்று மாதங்கள் ஆகிறது.
என் அம்மா...
தனியாக இருக்கிறார்.
அது ஒரு போராட்டம், இல்லையா?
இருந்தாலும், நான் சிரித்துக்கொண்டே இருக்கிறேன்.
இல்லையென்றால், என் குழந்தைகள்,
அவர்கள் அம்மாவின் கண்ணீரை மட்டுமே பார்ப்பார்கள்.
எனக்கு அது வேண்டாம்.
ஆனால், சுன்ஜா...
இங்குள்ள சில பெண்கள் கறுப்புச் சந்தையில் விற்க அரிசி ஒயின் தயாரிப்பதாகக் கேள்விப்பட்டேன்.
ஒருவேளை நீயும் நானும்...
ஆனால் அது சட்டவிரோதம் இல்லையா?
நீயே சொன்னாய். நீ விற்க எதுவும் இல்லை.
சலவை செய்வதற்கு எனக்குக் கொடுக்க யாரிடமும் பணமும் இல்லை.
சுன்ஜா, நான்...
நான் விரக்தியில் இருக்கிறேன்.
என்னை தவறாக நினைக்காதே.
நான் உன்னைத் திட்டவில்லை,
ஆனால் என் நிலைமையை நினைத்து...
பரவாயில்லை.
உன் பையன்கள் நன்றாக வளர்கிறார்கள்.
ஒசாகா
பிரம்மாண்ட திறப்புவிழா
பாட்டி!
நீ வந்துவிட்டாய்!
குறைந்தபட்சம் திறப்பதற்கு முன் வந்துவிட்டாய்.
குறைந்தபட்சம் அயர்ன் செய்திருக்க வேண்டும்.
நான் ஏன் கவலைப்படுகிறேன் என்று வியக்கிறாய்.
- சாலமன்! - அப்பா!
- எப்படி இருக்கிறேன்? - அருமையாக இருக்கிறீர்கள்!
நீங்கள் இருவருமே!
இல்லையா?
பளபளப்பான உரிமையாளர்களுடன் பளபளப்பான புதிய தொழில்.
கச்சிதம், சரிதானே?
வாழ்த்துகள்.
எப்படியோ, எல்லாம் வேலை செய்தது. நிம்மதியாக இருக்கிறேன்.
எனவே, நிதி திரட்டுவது எப்படி போகிறது?
இன்று ஒரு பெரிய ஒப்பந்தத்தைப் போட்டேன்.
டெட்சுயாவை நினைவிருக்கிறதா?
எப்போதும் மூக்கை நோண்டிக்கொண்டிருக்கும் அந்த அழுமூஞ்சி பையனா?
அவன் இப்போதெல்லாம் மூக்கை நோண்டுவதில்லை.
தான் உண்மையான நண்பன் என்பதை அவன் நிரூபித்தான்.
அவனைப் போன்ற ஒருவன் முதலீடு செய்தால், அது எல்லாம் நிஜமாகிவிடும்.
அப்படியா?
பார்.
உன் பாட்டியும் நானும் பேசினோம்.
நிறைய பணம் சம்பாதிக்கும் வாய்ப்பை நாங்கள் தவறவிட விரும்பவில்லை.
இது என்ன?
அதைத் திற.
7,00,000 டாலர்கள்
இவ்வளவு பணம் எங்கிருந்து கிடைத்தது?
இந்த இடத்தை அடமானமாக வைத்து கடன் வாங்கினேன்.
அப்போது இன்னும் கடன் வாங்கினீர்களா?
அதில் என்ன பிரச்சினை?
இப்போதெல்லாம் வங்கிகள் தாராளமாக பணத்தைக் கொடுக்கின்றன.
வட்டி கிட்டத்தட்ட ஒன்றுமில்லை.
இருந்தாலும் அது கடன்தான்.
இது என்ன?
நாங்கள் உனக்காக இதைச் செய்கிறோம், நீ குறைதான் சொல்வாயா?
அப்படியில்லை.
ஆனால் ஏதாவது நடந்தால்... நான் தோல்வியடைந்தால், இந்தப் பணம்...
நீ என் மகன்.
நானே உன்னை நம்பவில்லை என்றால்,
பிறகு யார் நம்புவார்கள்?
உன்னால் முடிந்ததைச் செய். நீ வெற்றி பெறுவாய்.
டனாகா அகியோ. யோஷிடா இசாமு.
இரண்டாவது இடத்தில், நகாமுரா மினோரு.
முதல் இடத்தில்...
பாண்டோ நோபுவோ.
கடந்த வாரம் நிறுத்திய இடத்திலிருந்து தொடர்வோம்.
பாண்டோ.
உன்னிடம் பேச வேண்டும்.
நீ வகுப்பில் என்ன புத்தகம் படிக்கிறாய்?
டாம் சாயரின் சாகசங்கள்.
அமெரிக்க புத்தகமா?
அது தடைசெய்யப்பட்டது என்று உனக்குத் தெரியும்.
மன்னித்துவிடுங்கள்.
உன் வேலையில் கொஞ்சம் முயற்சி செய்.
உன் மனம்...
அது உனக்காக பல கதவுகளைத் திறக்கலாம்.
என்ன மாதிரியான கதவுகள்?
இந்த மோசமான சேரிகளில் இருந்து தப்பிக்க ஒரு வாய்ப்பு.
பல்கலைக்கழகம், ஒருவேளை.
நான் டோக்கியோவில் உள்ள வசேடாவுக்குச் சென்றேன்...
ஆனால் நான் வெளியேற விரும்பவில்லை.
நான் இங்கேயே இருக்க விரும்புகிறேன். ஒரு போதகராக ஆக.
உன் அப்பா இப்போது வீட்டில் இல்லை என்று கேள்விப்பட்டேன்.
அவர் திரும்பி வருவார்.
என்ன?
என் அப்பா,
அவர் வீட்டிற்கு வருவார்.
அதனால்தான் நான் இங்கே இருக்க வேண்டும்.
அவர் வரவில்லை என்றால்?
நான் சொன்னேனே.
நான் போக மாட்டேன்.
இதோ.
இனி எனக்கு இது தேவைப்படாது.
வசேடா பல்கலைக்கழக நுழைவுத்தேர்வு பயிற்சித் தேர்வுகள்
ஆனால், என்னால் முடியாது...
உங்களுக்கே தெரியும்.
உன் திறமை எனக்குத் தெரியும்.
நோவா பேக்.
இந்தப் புத்தகம் ஒகாவா எய்ச்சிக்குச் சொந்தமானது (கோ யங் ஹோ)
அது சட்டவிரோதம்.
ஆனால், கியுங்கீ, நமக்கு வேறு என்ன வழி இருக்கிறது?
நம் சேமிப்பு தீர்ந்துவிட்டது, வரவு எதுவுமில்லை.
சுன்ஜா, உனக்கு ஏதாவது நடந்தால்...
நான் கவனமாக இருப்பேன்.
பொருளாதார போலீஸுக்கு இங்கே தகவல் கொடுப்பவர்கள் இருப்பதாக கேள்விப்பட்டேன்.
வருந்துகிறேன், ஆனால் அது மிகவும் ஆபத்தானது!
நான் அனுமதிக்க மாட்டேன்.
அப்படியென்றால் நாம் பட்டினி கிடந்தது சாகவா?
இதையெல்லாம் யார் செய்வார்கள் தெரியுமா?
பசியில் இருக்கும் மக்கள்.
பசியில் இருக்கும் பிள்ளைகளை வைத்திருக்கும் பெற்றோர்கள்.
கியுங்கீ...
நேற்று இரவு தூங்கும்போது மொஸாசுவின் வயிறு பொறுமுவது கேட்டது.
நம் பிள்ளைகளும் பசியோடு இருக்கிறார்கள்.
அது எனக்குத் தெரியாது என்று நினைக்கிறாயா?
அன்று ரேஷன் அரிசியில் புழுக்கள் இருப்பதை பார்த்தேன். புழுக்கள்!
அதைவிட கொடுமை,
அவர்களின் வயிற்றை நிரப்பும் நம்பிக்கையுடன் அவர்களை விட்டு போக நினைத்தேன்.
அதில் அவமானம் இல்லை.
ஆனால் நாம் இன்னும் அந்த நிலைக்குப் போகவில்லை.
கியுங்கீ.
இப்போதைக்கு நம் பிள்ளைகளுக்கு புழுக்களை உணவாக கொடுப்பதை தவிர்க்க முயற்சி செய்ய வேண்டாமா?
எனக்கு ஒரு சத்தியம் செய்.
ஒவ்வொரு இரவும், நீ வீட்டிற்கு வந்துவிட வேண்டும்.
நான் வருவேன் என்பது உங்களுக்குத் தெரியும்.
அது வெறும் பயிற்சிதான். வேலையை தொடர்வோம்.
போ.
கவலைப்படாதே.
இவற்றை நான் பார்த்துக்கொள்கிறேன்.
உன்னை தனியாக போக வைத்ததற்கு வருந்துகிறேன்.
பரவாயில்லை. நான் விற்பதில் கைத்தேர்ந்தவள்.
ஆனால், உன் கணவர் கோபப்படுவதற்கு முன், சீக்கிரம் போ.
மறந்துவிடாதே.
உன் புன்னகையை மட்டும் காட்டு.
- சாலமன்? - ஓ, டெட்சுயா. இப்போது ஒசாகாவில் இருக்கிறேன்.
என்ன?
அபே...
என் முதலீடுகளைப் பற்றி அவர் கேள்விப்பட்டார்.
ஆனால்...
அவர் நம் இருவரையும் அழித்துவிடுவேன் என்று மிரட்டுகிறார்.
நீ என்னை ஏமாற்றுவதாக அவர் சொல்கிறார்.
நீ என்ன சொல்கிறாய், டெட்சுயா?
மன்னித்துவிடு. என்னால் முடியாது.
சாலமன்?
- இணைப்பில் இருக்கிறாயா? - கவலைப்படாதே.
புரிகிறது.
மன்னித்துவிடு, சாலமன்.
எனக்குத் தெரியும்.
சாலமன். அங்கே என்ன செய்கிறாய்?
என்னுடன் கடைக்கு வா.
- என்ன? - தெருவின் கடைசியில் இருக்கும் மளிகைக் கடை.
இப்போது கேக் தயாராக இருக்கும்.
நமக்கு சில கப்புகளும் தேவை.
திராட்சை ஜூஸ் பரிமாற வேண்டாம் என்று உன் அப்பாவிடம் சொன்னேன்.
ஏன் அங்கே சும்மா நிற்கிறாய்?
நான் போகிறேன்.
உங்கள் ஆர்டரை எடுத்தவருக்கு நீங்கள் சொன்னது புரியாமல் போயிருக்கலாம்.
அவர்களால் "50" ஐப் புரிந்துகொள்ள முடியவில்லையா?
பாட்டி, என்ன நடக்கிறது?
நான் 50 பேருக்கு கேக் ஆர்டர் செய்தேன், ஆனால் இதைத்தான் கொடுக்கிறார்.
இது உங்கள் தவறு இல்லையா?
கேளுங்கள், இது ஒரு பிரத்தியேகமான ஆர்டர்.
அது இங்கே எழுதப்பட்டிருக்கிறது.
ஆனால் நாங்கள் ஆர்டர் செய்தது இது இல்லை.
எப்படி இருந்தாலும்,
அரைகுறையான ஜப்பானிய மொழி புரியாமல் போனதற்கு என்னைக் குறை சொல்லாதீர்கள்.
அரைகுறையா?
நான் சொல்கிறேன், நீங்கள் இந்த நாட்டில் வாழப் போகிறீர்கள் என்றால்,
எங்கள் மொழியை நீங்கள் சரியாகக் கற்றுக்கொள்ள வேண்டும்.
போகலாம்.
இது கேக்கைப் பற்றியது இல்லை, சரிதானே?
நீங்கள் என்ன சொல்கிறீர்கள் என்று தெரியவில்லை,
ஆனால் எங்கள் சேவை பிடிக்கவில்லை என்றால்,
வேறு எங்காவது வாங்கிக்கொள்ளுங்கள்.
உங்களைப் போன்றவர்களுக்கு என்றே கடைகள் இருக்கின்றன, இல்லையா?
நீ என்ன சொன்னாய்?
போகாதே. என் கேள்விக்கு பதில்சொல்.
நீ யார் என்று நினைத்துக்கொண்டிருக்கிறாய்? ம்?
உன்னை போலவே நானும் இங்கேதான் பிறந்தேன்.
நான் யேல் பல்கலைக்கழகத்திற்குச் சென்றேன். புரிகிறதா?
உன் மாதச் சம்பளத்தை நான் ஒரே நாளில் சம்பாதிப்பேன்!
நீ எங்களை வீழ்த்த முடியாத நிலையில் இருக்கிறாய்! முட்டாள்!
வீட்டில் யாராவது இருக்கிறீர்களா?
கள்ளச் சந்தையில் சோதனை நடந்தது.
சுன்ஜா கைது செய்யப்பட்டாள்.
அவளை கூட்டிச் சென்றார்கள்!
என்ன?
அவள் இப்போது எங்கே? அவளை எங்கே கூட்டிச் சென்றிருப்பார்கள்?
வயதான நீதிபதி வருவார் என்று நம்புவோம். குறைந்தபட்சம் அவர் நியாயமாக நடக்கலாம்.
இளைஞன் வரமாட்டான் என்று நம்புவோம்.
அவன் குரூரமானவன்.
கனவு
சாலமன், இன்று நீ என்னை பயமுறுத்திவிட்டாய்.
உங்களை பயமுறுத்தியதற்கு வருந்துகிறேன்.
ஆனால், பாட்டி...
இப்போது...
மிகவும் கடினமாக இருக்கிறது.
இனியும் என்னால் முடியாது.
நான்...
எப்போதும் உங்கள் மீது பரிதாபப்பட்டுக்கொண்டு என்னால் வாழ முடியாது.
எழுந்திருக்க வேண்டிய நேரம்.
பெரியம்மா, போலீஸ் என்ன சொன்னார்கள்?
இன்னும் எந்த செய்தியும் இல்லை, ஆனால் அதிகாரி அதைப் பார்ப்பதாக உறுதியளித்தார்.
இன்று வீட்டில் இருந்து உங்களுடன் காத்திருக்கலாமா?
நீங்கள் பள்ளிக்குச் செல்ல வேண்டும் என்று உங்கள் அம்மா விரும்புவாள்.
அது உனக்கே தெரியும்.
மொஸாசு, எழுந்திரு.
அவன் வருகிறான். தயாராய் இரு.
என்ன நடக்கிறது?
அவன் வருகிறான்.
பெயர்?
ரியு கிமிகோ.
உன்னுடைய மூன்றாவது குற்றம், சரி.
அவன் எனக்கு பணம் கொடுக்காமல் ஓட முயன்றான்!
இரண்டு மாத சிறை தண்டனை.
இரண்டு மாதங்களா?
- பெயர்? - ஹயாஷி அசுகா.
முதல் குற்றம். மூன்று வார சிறை தண்டனை.
பெயர்?
பாண்டோ நோபுகோ.
ஓ. அது நீதானா.
நீ போகலாம்.
அடுத்த முறை அதிர்ஷ்டம் ஏற்படும் என்று நினைக்காதே.
அது நினைவிருக்கட்டும்.
அடுத்து.
பெயர்?
இந்த விருதை ஏற்றுக்கொள்வது ஒரு பெரிய கௌரவம்.
நான் போற்றும்
என் சகநாட்டு மக்களிடம் இருந்து இப்படியொரு விருதுக்கு தகுதியான எதையாவது
நான் செய்துவிட்டேனா என்று நான் தாழ்மையோடு நினைத்துப் பார்க்கிறேன்.
நான் சொல்லிக்கொண்டிருந்தது போல,
இந்த விருதைப் பெறுவது பெருமையாக இருக்கிறது.
இன்று நாம் இங்கே வர என்ன செய்ய வேண்டியிருந்தது என்பதை மீண்டும் நினைத்துப் பார்த்தால்...
ஒரு காலத்தில் எரிந்த இடிபாடுகளாக இருந்த ஒரு நாடு.
ஆனால் அந்த சாம்பலில் இருந்து நாம் எழுந்தோம்...
திரு. கிம்.
நான் காவல் நிலையத்துக்குப் போயிருந்தேன்,
நீங்கள் ஏற்கனவே விடுவிக்கப்பட்டதாகச் சொன்னார்கள்.
ஆனால் நான் அங்கே இருந்தது உங்களுக்கு எப்படித் தெரியும்?
என்னுடன் வரும்படி கேட்டுக்கொள்கிறேன்.
நான் காரில் ஏற வேண்டுமா?
என்னை எங்கே கூட்டிச் செல்வீர்கள்?
சொல்லும் சுதந்திரம் எனக்கு இல்லை.
பூமியின் ஆழத்தில் காணப்படும் ஒரு கனிமம்.
அதன் பெயர் டங்ஸ்டன்.
பதப்படுத்திவிட்டால், அது அரிப்பை எதிர்க்கும்.
விமானங்கள், ஏவுகணைகள், கையெறி குண்டுகள் போன்ற பலவற்றிற்கும் பயன்படும்.
இதுதான் போரை சாத்தியமாக்குகிறது.
எப்படி என்னைக் கண்டுபிடித்தீர்கள்?
நான் உன்னைத் தேட வேண்டியதில்லை. நான் உன்னை தொலைக்கவே இல்லை.
திரு. கிம், அவன் எனக்காக வேலை செய்கிறான்.
பல ஆண்டுகளுக்கு முன்பே அவனிடம் உன்னையும் உன் பிள்ளைகளையும் கண்காணிக்க வேலைக்கு வைத்தேன்.
குறிப்பாக நோவாவை.
அவன் ஒரு புத்திசாலி பையன்,
ஆனால் அவன் அதை தன்னை மேம்படுத்துவதில் பயன்படுத்துவதில்லை.
உங்களுக்கு என்ன வேண்டும்?
குண்டு மழை பொழியப்போகிறது.
அதை பல வருடங்களாக கேட்கிறோம்.
இந்த முறை அது நிஜம்.
அது சீக்கிரத்தில் நடக்கும்.
தொழிற்சாலைகளை குறிவைக்கும் சிறிய குண்டுகள் மட்டுமில்லை.
முழு நகரத்தையே தரைமட்டமாக்கும் குண்டுகள்.
அமெரிக்கர்கள் இதையெல்லாம் எரிக்க விரும்புகிறார்கள்.
எப்படி இவ்வளவு உறுதியாக சொல்கிறீர்கள்?
நீ அரிசி ஒயின் தயாரிப்பது எனக்கு எப்படித் தெரியும்?
அல்லது நோவாவின் ஆசிரியர் வேறுவிதமாக நடிக்கும் கொரியர் என்று?
மற்றவர்களுக்கு தெரியாததை தெரிந்துகொள்வதுதான் என் வேலை.
அப்படித்தான் நான் உயிர்பிழைக்க கற்றுக்கொண்டேன்.
நீயும் அதையே செய்ய வேண்டும்.
நீ, உன் மைத்துனி, இரண்டு பையன்கள் எல்லோரும்
கிராமப்புறத்தில் தங்க ஏற்பாடு செய்திருக்கிறேன்.
என் கணவரை சிறையில் விட்டுவிட்டு போக மாட்டேன்.
உனக்கு நான் சொல்வது புரிகிறதா?
இந்த நகரத்தை அழிக்க அமெரிக்கர்கள் தங்கள் விமானங்களை அனுப்புகிறார்கள்!
உனக்குத் தெரிந்த எல்லாம் அழிந்துவிடும்.
அதற்கு அர்த்தம் உனக்குப் புரியும் என்று நினைக்கிறாய்.
இல்லை.
உனக்குத் தெரியாது.
எனக்குத் தெரியும்.
நான் சொன்னேனே.
அது சாத்தியமில்லை.
தானாக சிக்கிக்கொண்ட முட்டாளுக்காக உன் பிள்ளைகளை பணயம் வைக்க நீ தயாரா?
நான் அவரை விட்டுவிட்டு போக மாட்டேன்.
நான் மாட்டேன்.
நீ...
நிஜமாகவே நீ அவனைப் பற்றி கவலைப்படுகிறாய்.
இல்லையா?
வசனத் தமிழாக்கம் அருண்குமார்